1. melléklet a 3/2021. (I. 20.) önkormányzati rendelethez

7. melléklet a 1/2018. (I. 26.) önkormányzati rendelethez

**Településkép-védelmi tájékoztatás és szakmai konzultáció esetében  
benyújtandó dokumentáció tartalma**

1. Helyszínrajz M 1:200 vagy M 1:500

A helyszínrajz tartalmazza:

1.1. a helyi építési szabályzat szerinti építési helyet és építési mód feltüntetését,

1.2. az építéssel érintett telek és a közvetlenül szomszédos ingatlanok jogi határait az ingatlan-nyilvántartási térképi adatbázis alapján,

1.3. az építéssel érintett telek és a közvetlenül szomszédos ingatlanok meglévő építményeit, domborzatát, növényzetét,

1.4. a tervezett épületet tetőidommal, csapadékelvezetés módjának feltüntetésével,

1.5. a tervezett építményeket,

1.6. a tervezett tereprendezést, térburkolatokat és felszíni vízelvezetést,

1.7. a tervezett és meglévő közműcsatlakozások helyét és kapacitását,

1.8. a tervezett közterület-csatlakozást,

1.9. az égéstermék-elvezető rendszerek feltüntetését,

1.10.a vízszintes és magassági méretezést, és

1.11. a parkolók egyértelmű ábrázolását, bővítés vagy átalakítás esetén a jelenlegi és tervezett parkolók megjelenítésével.

2. Alaprajz M 1:100

Az alaprajz méretekkel ellátva tartalmazza:

2.1. az elmetszett és a nézet irányába eső nem teljes szintmagasságú szerkezeteket,

2.2. a beépített berendezési tárgyakat,

2.3. a nyílásokat,

2.4. az ábrázolt szintek szintváltását és szintmagasságát, a szintáthidalók emelkedési irányát, mindkét végének szintmagasságát,

2.5. a szerkezeti dilatációk helyét,

2.6. a földszinti alaprajzon a csatlakozó véglegesen rendezett terepet, az épület körüli járdát, az előlépcsőt és egyéb szerkezeteket,

2.7. az égéstermék-elvezetőket,

2.8. az északi irány jelölését, a metszetek helyét, esetleges törését és nézetének irányát,

2.9. az egyes helyiségek megnevezését, alapterületét és padlóburkolatát, és

2.10. az azonos alaprajzi és szerkezeti kialakítású szintek alaprajzait - a különböző szintmagasságok egyértelmű jelölésével -, amelyek a tervdokumentációban összevonhatóak.

3. Metszet M=1:100

A metszet a megértéshez szükséges számú, de legalább két egymással szöget bezáró módon felvett metszet, amely tartalmazza:

3.1. az elmetszett, a nézet irányába eső látható, indokolt esetben a nézet irányába eső, de a más szerkezetek által takart szerkezeteket,

3.2. zártsorú beépítés esetén a szomszéd épületek alapsíkját,

3.3. az építményhez csatlakozó véglegesen rendezett terepet és járdát,

3.4. valamennyi, a metszeten megjelenített szerkezet rétegrendjét, és

3.5. vízszintes és magassági méretezést.

4. Homlokzat M=1:100

Az építmény homlokzatának terve tartalmazza:

4.1. a tervezett épület homlokzatait egész telken átmenő terepmetszettel,

4.2. valamennyi homlokzati anyag megnevezését,

4.3. a tervezett növényzetet, térburkolatokat,

4.4. a tervezett tereprendezést, és

4.5. vízszintes és magassági méretezést.

5. Építészeti műszaki leírás

Az építészeti műszaki leírás tartalmazza:

5.1. a tervezett rendeltetés leírását,

5.2. a telekre, a tervezett és a meglévő építményekre vonatkozó jogszabályban előírt azon paramétereket (telek beépített területe, beépített területek aránya a zöldfelülethez, épületmagasság, építmények egymástól való távolsága, elő-, hátsó-, oldalkertek mérete) melyek nem szerepelnek az egyes tervlapokon és az ezekhez tartozó idomtervekkel ellátott számításokat,

5.3. az anyagok, színek ismertetését

5.4. leírást a környezethez való illeszkedés bemutatásával,

5.5. helyiséglistát és terület-kimutatást,

5.6. a közműellátás ismertetését, és

5.7. a parkolómérleg-számítást.

6. Utcakép ábrázolása

7. Tömegvázlat